בילי קטקאופומפון

בילי קטקאופומפון (בצרפתית: Billy Ketkeophomphone; נולד ב-24 במרץ 1990 בשמפיני-סור-מארן שבצרפת) הוא כדורגלן לאי יליד צרפת המשחק בעמדת החלוץ בקבוצת סרי פהנג מליגת העל המלזית ובנבחרת לאוס.

קריירת מועדונים 
בנעוריו, החל קטקאופומפון לשחק בראסינג פריז, ובשנת 2006 עבר לאקדמיית קליירפונטיין היוקרתית. לאחר עונה אחת, חתם בשטרסבורג. בקיץ 2008 קודם לקבוצה הבוגרת של המועדון.

ב-20 במאי 2011 חתם קטקאופומפון על חוזה לחמש עונות בפ.צ. סיון מליגת העל השווייצרית. ב-31 בינואר 2012 הוא שוחרר מהמועדון, וחזר לצרפת על-מנת לחתום בטור.

ב-16 ביוני 2015 חתם קטקאופומפון באנז'ה, העולה החדשה לליגת העל הצרפתית. הוא השחקן הדרום אסייתי הראשון ששיחק בליגת העל הצרפתית. בעונתו הראשונה במועדון ערך 38 הופעות בכל המסגרות, בהן הבקיע שישה שערים. בעונתו השנייה במועדון סבל קטקאופומפון מפציעה בברכו, שהשביתה אותו למשך מרבית העונה.

ב-31 באוגוסט 2018 חתם באוסר מהליגה הצרפתית השנייה.

ב-20 בנובמבר 2019 חתם בשולה מהליגה הצרפתית השלישית.

ב-1 ביולי 2020 חתם קטקאופומפון בדנקרק מהליגה הצרפתית השנייה.

ב-28 בינואר 2022 הצטרף לסרי פהנג מליגת העל המלזית.

קריירה בין־לאומית 
קטקאופומפון נולד להורים מהגרים לאים שברחו לצרפת בשנות ה־80 של המאה ה-20, והביע את רצונו לשחק ולייצג את לאוס ברמה הבין־לאומית. בשנת 2021 הוא זומן לסגל נבחרת לאוס לקראת טורניר אליפות דרום־מזרח אסיה בכדורגל 2020. ב־6 בדצמבר 2021 הוא ערך את הופעת הבכורה שלו בנבחרת, בהפסד 2-0 לנבחרת וייטנאם במסגרת הטורניר.

קישורים חיצוניים

הערות שוליים 

כדורגלנים לאים
חלוצי כדורגל לאים
כדורגלני שטרסבורג
כדורגלני פ.צ. סיון
כדורגלני טור
כדורגלני אנז'ה
כדורגלני אוסר
כדורגלני פהנג
ילידי 1990